แบงก์ชาติผ่อนคลายเปิดทางเงินไหลออก
ธปท.เตรียมประกาศผ่อนคลายนโยบายการเงิน เปิดทางให้เงินไหลออกได้ง่ายขึ้น
19 ต.ค. 2555

ธปท.เตรียมประกาศผ่อนคลายนโยบายการเงิน เปิดทางให้เงินไหลออกได้ง่ายขึ้น
นางผ่องเพ็ญ เรืองวีรยุทธ รองผู้ว่าการด้านเสถียรภาพการเงิน ธนาคารแห่งประเทศไทย (ธปท.) กล่าวว่า ในวันจันทร์ที่ 22 ต.ค.นี้ ธปท.จะมีการชี้แจงข้อมูลรายละเอียดการออกมาตรการดูแลเงินทุนเคลื่อนย้ายอีกครั้ง ก่อนจะทยอยประกาศการผ่อนคลายการนำเงินออกไปลงทุนในต่างประเทศได้มากขึ้น แต่จะเป็นการทยอยออกมาตรการโดยดูความเหมาะสมของแต่ละช่วงเวลาเป็นหลัก 
ทั้งนี้ แนวทางการผ่อนคลายเงินทุนเคลื่อนย้ายเบื้องต้นเพื่อเปิดให้ทุนในประเทศไทยออกไปลงทุนได้เสรีมากขึ้น ประกอบด้วย เปิดทางให้เงินลงทุนโดยตรงที่เป็นบุคคลธรรมดาออกไปลงทุนได้เสรีมากขึ้น การลงทุนในหลักทรัพย์จะเพิ่มประเภทผู้ลงทุนที่เดิมให้ 8 ประเภท เพิ่มเป็น 9 ประเภท เป็นต้น
และให้บรัทที่จดทะเบียนในตลาดหุ้นลงทุนได้ไม่จำกัดวงเงิน จากเดิมที่กำหนดให้การออกไปงทุนต้องมียอดคงค้างได้ไม่เกิน 50 ล้านเหรียญสหรัฐ และการลงทุนไพร์เวทฟันท์ ที่ให้มียอดคงค้างต่อรายไม่เกิน 20 ล้านเหรียญสหรัฐ รวมถึงจะขยายขอบเขตประเภทการลงทุนให้มากขึ้น และลดขั้นตอนการอนุญาตลง 
นายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) เปิดเผยว่า ในวันที่ 22 ต.ค.นี้ จะชี้แจงแนวทางการลงทุนเสรี 
นายประสาร ไตรรัตน์วรกุล ผู้ว่าการ ธปท. กล่าวว่า การดูแลภาวะเงินทุนเคลื่อนย้ายไม่ใช่ปัจจัยหลักของการตัดสินใจลดดอกเบี้ยนโยบายลง 0.25% เพราะเงินทุนเคลื่อนย้ายไหลเข้าเกี่ยวข้องกับสาเหตุหลายปัจจัยไม่ได้ขึ้นกับอัตราดอกเบี้ยอย่างเดียว 
ผู้ว่าการ ธปท. เชื่อว่า ภาวะเงินทุนเคลื่อนย้ายในปัจจุบันไม่น่าจะรุนแรงหรือน่ากังวลเท่ากับสถานการณ์เงินทุนไหลเข้าเมื่อปี 2553 ที่มีเงินไหลเข้ามาจำนวนมาก เนื่องจากช่วงนั้นไทยมีดุลบัญชีเดินสะพัดเกินดุลถึง 1 หมื่นกว่าล้านเหรียญสหรัฐ แต่ปีนี้คาดว่าคงเกินดุลบัญชีเดินสะพัดไม่มากขนาดนั้น
“เศรษฐกิจประเทศเปรียบเหมือนนางงาม ถึงเขาจะดูไม่สวยแบบนางงาม แต่ก็มีความสวยอยู่ แต่ก็ไม่ใช่ว่าไทยจะสวยแบบนางงามเลยคงไม่ไช่ การตั้งรับเงินทุนไหลเข้าก็ต้องไม่ประมาทถึงขั้นลดความเข้มข้นในการตรวจสอบลง” นายประสาร กล่าว